कोलकाताः कोलकाता पुलिस की ओर से नशाखोरी के खिलाफ चलाये जा रहे जागरुकता अभियान से जुड़े कार्यक्रम के तहत 24 जून 2012 को सियालदह स्टेशन के सामने जनसभा में डॉ.देवेन्द्र पाण्डेय, डॉ.अभिज्ञात, अजीज अहमद, डॉ.नरेंद्र पाण्डेय ने सम्बोधित किया और कहा कि नशे के आदी व्यक्ति को केवल उपचार नहीं बल्कि सहानुभूति की भी आवश्यकता होती है। दोस्तों व परिजनों को नशे के आदी व्यक्ति को नशे से बाहर निकलने में सहानुभूति के साथ मदद करने की आवश्यकता है। इस अवसर पर बाल जादूगर युगांत पांडेय ने अपने जादू से लोगों का मन मोहा। सुपरिचित रंगकर्मी हैदर अली के निर्देशन में नशाखोरी पर केन्द्रीत नाटक 'जिन्दगी जिन्दगी' का मंचन भी किया गया। इस कार्यक्रम में स्वयंसेवी संस्था निर्माण ने भी सहयोग किया।